Aldean Tegar Gemilang

jmpl

Aldean Tegar Gemilang nang dikenal jua ngarannya DEANKT atawa Luch (), adalah bakas wakil prisidin di EVOS Esports nang wayahini jadi panyipta konten wan penyiar langsung di YouTube matan Indunisia. Sidin dikenal maraga katuju siaran langsung vidio gim di YouTube. Inya jua bisi babarapa saluran YouTube lain, yaitu DEANKT nang utama wan Aldean Tegar nang saluran kadua.

 Biografi 

 Kehidupan Pemulaan 
Aldean Tegar Gemilang atau biasa dikiyau "Dean" urang Bandung, Jawa Barat marupakan anak tunggal. Matan anum, hobi bamainan permainan online di warung internet wan kakawanan, rancak jua umpat turnamen lokal wan internasional sampai akhirnya jadi Manager tim EVOS Esports.  Tahun 2011, Dean kuliah di kampus swasta Indunisia dan dapat gelar Sarjana (Strata-1) di program studi Hubungan Internasional di Universitas Komputer Indonésia tahun 2015. Pada 7 Juli 2018, inya kawin wan Putri Astrini nang dikenalnya matan SMP. Keduanya wahini bisi 2 ikung anak lakian, ngarannya Gavin Orion Xander lahir 14 Mei 2019 wan Davin Oberon Walter nang lahir 18 September 2022. 

 Karir 

 Olahraga elektronik 
Pas anum, Dean jadi pamain profesional olahraga elektronik wan umpat banyak turnamen lokal wan internasional permainan daring ngarannya Dota 1. Inya jadi juara babarapa turnamen ngitu. Salah sabutingnya di tahun 2010, inya lawan timnya Digi Ultimate jadi Juara 1 di turnamen Dota 1 di World Cyber Games nang diadakan di Indunisia. 

Imbah pensiun jadi pamain profesional olahraga elektronik,  tahun 2016 Dean jadi Manajer tim EVOS Esports wan meurusi barataan divisi nang ada di tim ngitu, nang kaya tim DOTA 2,  Mobile Legends:Bang Bang, SG Mobile, Arena of Valor, PUBG Mobile, PointBlank, CS:GO, Fortnite, wan FIFA. Salawas di EVOS Esports, inya naik pangkat maraga gawiannya bagus, kaya di 2018, naik pangkat jadi Chief Gaming Officer, kada sampai setahun imbah itu, awal tahun 2019 Dean naik pangkat pulang jadi Asisten Vice President. Imbah itu di ujung tahun 2019 naik pangkat pulang jadi Head of Esport sampai tahun 2021, di akhir tahun 2021 (kurang labih 5 tahun imbah diterima di EVOS Esports) Dean jadi Vice President. Tapi, tahun 2022, Dean baampih jadi Wakil Presiden di EVOS Esports maraga alasan pribadi wan handak fokus jadi pencipta konten. 

 Panyiar Langsung wan Peulah Konten 
Handak habis tahun 2021, Dean mamulai gawiannya jadi penyiar langsung wan peulah konten di NimoTV. Wayah itu, Dean masih jadi Vice President di EVOS Esports. Tapi, pas April 2022, NimoTV kada lagi beoperasi lagi di Indunisia. Inya pindah wadah  siaran langsung ka YouTube. Imbah babarapa bulan siaran langsung wan maunggah babarapa konten YouTube-nya di Oktober 2022, Dean keluar matan EVOS Esports dan jadi peulah konten wan manggawi siaran langsung haja.

Dean memugai gawiannya di YouTube jadi gamer, jadi sapalihan isi kontennya bamacam-macam genre permainan nang sidin mainakan wan kakawanannya sesama YouTuber. Maraga rancak main beimbaian, pertengahan 2022, Dean wan kawanan YouTubernya maulah grup ngarannya Bala Bala Esports isinya ada banyak, yaitu DEANKT, Nastasia Adeline, Alyssa Ananta, Hamdan, FahmiRexxy, Bion, bobacott/MAS BOB, anggota peuncitan nang hanyar masuk adalah Aninditha Cahyadi. 

Salain baulah konten wan buhan Bala Bala Esports, Dean jua baisi konten lain, nang kaya IRL (In Real Life) Stream nang malihatakan gawian inya sehari-hari sacara langsung, ada jua konten Kencur (Kentung Curhat) nang digawi lawan bininya. Konten Kencur isinya curahan hati penonton nang dijawabi solusinya oleh Dean wan bininya. Salain itu, ada jua konten JustChat nang digawi di saluran DEANKT wan konten Mediashare nang digawi di saluran Aldean Tegar, isinya penonton nang manyumbang dalam bentuk teks atawa video nang akan dibaca wan ditonton ulih Dean wan penontonnya jua. Maraga karakternya nang unik wan menarik wan konten nang diulahnya, kawa menarik banyak penggemar sampai salurannya banyak penonton nang rela belangganan di saluran YouTubenya, sampai Dean disambat jadi YouTuber nang pembanyaknya baisi membership youtube  se-Indonesia, anggotanya dingarani #WEAREMEMBERSHIP. Kontennya sempat viral sa-duniaan maraga jargonnya nang "I'm Okay, I'm Fine, Gwenchana. Maraga jargon ngitu, inya dikenali ulih beberapa artis K-POP, nang kaya Haewon NMIXX, Karina Aespa, Park Seo-Joon lainnya.Ngini jua nang maulahnya diundang gasan wawancara di acara SBS TV di Korea. 

 Jujuhutan 

Tumbung:Urang Indunisia

Tumbung:Youtuber